ለተፈናቀሉ ዜጎች እርዳታ እያደረገ መሆኑን ብሄራዊ የአደጋ ስጋት ስራ አመራር ኮሚሽን አስታወቀ
በሃገሪቱ በተከሰቱ ግጭቶች ሳቢያ  ለተፈናቀሉ ዜጎች እርዳታ እያደረገ መሆኑን ብሄራዊ የአደጋ ስጋት ስራ አመራር ኮሚሽን አስታውቋል፡፡ በቅርቡ በምዕራብና መካከለኛው ጎንደር በተከሰተው ግጭት ለተፈናቀሉ 55 ሺህ 587 ዜጎች አስቸኳይ እርዳታ ማድረጉን የኮሚሽኑ የኮሚዩኒኬሽን ሃላፊ አቶ ደበበ ዘውዴ ገልጸዋል፡፡ቀደም ሲል ኮሚሽኑ በተለያዩ የሀገሪቱ አካባቢዎች በተከሰቱ ግጭቶች ሳቢያ ለተፈናቀሉ 2 ነጥብ 7  ዜጎች እርዳታ ሲያደርግ መቆየቱን አቶ ደበበ አስታውሰው አሁን ግን በተሰራው የህዝብ ለህዝብ ስራ ተፈናቃዮቹ ወደ ቄያቸው እየተመለሱ መሆኑን ጠቁመዋል፡፡ኮሚሽኑ እርዳታውን የሚያደርገው ክልሎች ከአቅማቸው በላይ መሆኑን ገልጸው እርዳታ እንዲደረግ ሲጠይቁ ብቻ እንደሆነም ሃላፊው አስረድተዋል፡፡